SGP ตั้งบริษัท “โฮลดิ้ง คอมพานี” สปป.ลาว ทุนจดทะเบียน 58 ลบ.
SGP ตั้งบริษัท “โฮลดิ้ง คอมพานี” ในสปป.ลาว เพื่อถือหุ้นในบริษัทอื่น ด้วยทุนจดทะเบียน 57.86 ลบ. จำนวนหุ้นสามัญ 1 ล้านหุ้น 
11 ก.พ. 2565

บริษัท สยามแก๊ส แอนด์ ปิโตรเคมีคัลส์ จำกัด (มหาชน) หรือ SGP เปิดเผยว่า ตามที่ประชุมคณะกรรมการบริษัทครั้งที่ 4/2564 เมื่อวันที่ 9 พ.ย.2564 ได้มีมติอนุมัติให้บริษัทดำเนินการจัดตั้งบริษัทใหม่ในประเทศสาธารณรัฐประชาธิปไตยประชาชนลาวและบริษัทได้ดำเนินการจดทะเบียนจัดตั้งแล้วเสร็จเมื่อวันที่ 8 ก.พ.2565 โดยบริษัทชื่อ SGP (LAO) CORPORATION SOLE CO., LTD. เพื่อถือหุ้นในบริษัทอื่น (Holding Company) มีทุนจดทะเบียน จำนวนเงิน 20,000 ล้านกีบ หรือประมาณ 57.86 ล้านบาท แบ่งเป็นหุ้นสามัญจำนวน 1 ล้านหุ้น มูลค่าที่ตราไว้หุ้นละ 20,000 กีบ ซึ่งบริษัทถือหุ้นร้อยละ 100 ของทุนจดทะเบียน